ประกาศกรมพัฒนาธุรกิจการค้าประกาศกรมพัฒนาธุรกิจการค้าเรื่องหลักเกณฑ์และวิธีการกำหนดเลขทะเบียนพาณิชย์เลขทะเบียนหนังสือบริคณห์สนธิและเลขทะเบียนนิติบุคคล เพื่อให้การกำหนดเลขทะเบียนพาณิชย์เลขทะเบียนหนังสือบริคณห์สนธิและเลขทะเบียนนิติบุคคลสอดคล้องกับการกำหนดเลขประจำตัวบุคคลธรรมดากรมพัฒนาธุรกิจการค้าจึงกำหนดหลักเกณฑ์และวิธีการกำหนดเลขทะเบียนพาณิชย์เลขทะเบียนหนังสือบริคณห์สนธิ และเลขทะเบียนนิติบุคคลที่อยู่ในความรับผิดชอบของกรมพัฒนาธุรกิจการค้าไว้ ดังต่อไปนี้๑.ให้ยกเลิก๑.๑ประกาศกรมทะเบียนการค้า เรื่อง การให้เลขทะเบียนนิติบุคคล ลงวันที่ ๑๕มกราคม ๒๕๔๕๑.๒ประกาศกรมพัฒนาธุรกิจการค้า เรื่อง การให้เลขคำขอและเลขทะเบียนพาณิชย์(ฉบับที่ ๔) ลงวันที่ ๑๙ พฤษภาคม ๒๕๔๖๒.ในการกำหนดเลขทะเบียนพาณิชย์ เลขทะเบียนหนังสือบริคณห์สนธิและเลขทะเบียนนิติบุคคลให้ดำเนินการดังนี้เลขทะเบียนพาณิชย์ เลขทะเบียนหนังสือบริคณห์สนธิและเลขทะเบียนนิติบุคคลประกอบด้วยตัวเลขทั้งหมดจำนวน ๑๓ หลัก แยกเป็น ๗ ส่วนนับจากซ้ายไปขวา ดังนี้ส่วนที่ ๑ส่วนที่ ๒ส่วนที่ ๓ส่วนที่ ๔ส่วนที่ ๕ส่วนที่ ๖ส่วนที่ ๗ส่วนที่หนึ่ง มี ๑ หลัก เป็นเลข ๐แสดงว่าเป็นการจดทะเบียนพาณิชย์ทะเบียนหนังสือบริคณห์สนธิและทะเบียนนิติบุคคลที่อยู่ในความรับผิดชอบของกรมพัฒนาธุรกิจการค้าส่วนที่สอง มี ๒ หลัก หมายถึงจังหวัดที่เป็นที่ตั้งสำนักงานใหญ่ของทะเบียนพาณิชย์หรือของนิติบุคคลกำหนดเลขจังหวัดตามบัญชีแนบท้ายส่วนที่สาม มี ๒ หลัก หมายถึงสำนักงานทะเบียนพาณิชย์หรือสำนักงานทะเบียนหุ้นส่วนบริษัทที่ทำการรับจดทะเบียนพาณิชย์หนังสือบริคณห์สนธิ หรือนิติบุคคล กำหนดเลขไว้ดังนี้กรุงเทพมหานครกำหนดเลขเขตในกรุงเทพมหานครตามบัญชีแนบท้ายสำนักงานทะเบียนพาณิชย์องค์การบริหารส่วนจังหวัดกำหนดเลข ๗๑สำนักงานทะเบียนพาณิชย์เมืองพัทยา กำหนดเลข ๗๒สำนักงานพัฒนาธุรกิจการค้าจังหวัด กำหนดเลข ๗๓การจดทะเบียนทางอินเทอร์เน็ต กำหนดเลข ๗๔การจดทะเบียน ณ กรมพัฒนาธุรกิจการค้า กำหนดเลข ๗๕สำนักงานบริการจดทะเบียนธุรกิจ ๑ กำหนดเลข ๘๑สำนักงานบริการจดทะเบียนธุรกิจ ๒ กำหนดเลข ๘๒สำนักงานบริการจดทะเบียนธุรกิจ ๓ กำหนดเลข ๘๓สำนักงานบริการจดทะเบียนธุรกิจ ๔ กำหนดเลข ๘๔สำนักงานบริการจดทะเบียนธุรกิจ ๕ กำหนดเลข ๘๕สำนักงานบริการจดทะเบียนธุรกิจ ๖ กำหนดเลข ๘๖สำนักงานบริการจดทะเบียนธุรกิจ ๗ กำหนดเลข ๘๗ส่วนที่สี่ มี ๑ หลักแยกตามประเภทการจดทะเบียนโดยกำหนดเลขดังนี้ทะเบียนพาณิชย์ กำหนดเลข ๑ห้างหุ้นส่วนสามัญนิติบุคคล กำหนดเลข ๒ห้างหุ้นส่วนจำกัด กำหนดเลข ๓หนังสือบริคณห์สนธิบริษัทจำกัด กำหนดเลข ๔บริษัทจำกัด กำหนดเลข ๕หนังสือบริคณห์สนธิบริษัทมหาชนจำกัด กำหนดเลข ๖บริษัทมหาชนจำกัด กำหนดเลข ๗หอการค้า กำหนดเลข ๘สมาคมการค้า กำหนดเลข ๙การจดทะเบียนอื่นๆ กำหนดเลข ๐ส่วนที่ห้า มี ๒ หลักหมายถึงเลขสองตัวท้ายของปีพุทธศักราชที่จดทะเบียนส่วนที่หก มี ๔ หลัก หมายถึงลำดับของการจดทะเบียนแต่ละประเภท กำหนดเลขโดยเริ่มตั้งแต่เลข ๐๐๐๑ เป็นต้นไปส่วนที่เจ็ด มี ๑ หลัก หมายถึงเลขสำหรับใช้ในการตรวจสอบความถูกต้อง (Check Digit)ของเลขทะเบียนพาณิชย์ เลขทะเบียนหนังสือบริคณห์สนธิและเลขทะเบียนนิติบุคคลซึ่งระบบคอมพิวเตอร์จะกำหนดเลขให้โดยอัตโนมัติแต่ในระหว่างที่ระบบคอมพิวเตอร์ยังไม่พร้อมที่จะออกเลขให้โดยอัตโนมัติ ให้กำหนดเลข๐ ไปพลางก่อนตัวอย่างเลขทะเบียนที่ ๐ ๑๐ ๘๓ ๕ ๔๖ ๐๐๑๘ ๐หมายถึง การจดทะเบียนบริษัทจำกัดที่กรุงเทพมหานคร ณ สำนักงานบริการจดทะเบียนธุรกิจ๓ เมื่อปี พ.ศ. ๒๕๔๖ ลำดับที่ ๑๘ โดยมีเลขตรวจสอบความถูกต้อง (Check Digit)เลข ๐๓.เมื่อได้มีการกำหนดเลขทะเบียนพาณิชย์เลขทะเบียนหนังสือบริคณห์สนธิหรือเลขทะเบียนนิติบุคคลไว้แล้วหากภายหลังจะได้มีการเปลี่ยนแปลงหรือแจ้งย้ายสำนักงานใหญ่ไปตั้ง ณท้องที่อื่นใดก็ให้คงเลขทะเบียนที่ออกไว้เช่นเดิม๔.การควบหรือแปรสภาพของนิติบุคคลที่มีผลให้ต้องมีการจดทะเบียนต่างหากจากนิติบุคคลก่อนควบหรือแปรสภาพให้กำหนดเลขทะเบียนนิติบุคคลที่เกิดจากการจดทะเบียนนั้นเสมือนกับนิติบุคคลที่จดทะเบียนจัดตั้งขึ้นใหม่๕.เมื่อประกาศฉบับนี้มีผลใช้บังคับหากสำนักงานทะเบียนพาณิชย์องค์การบริหารส่วนจังหวัดใดหรือสำนักงานทะเบียนพาณิชย์เมืองพัทยายังไม่พร้อมที่จะปฏิบัติหน้าที่ในการรับจดทะเบียนพาณิชย์ก็ให้สำนักงานทะเบียนพาณิชย์ที่จัดตั้งไว้เดิมปฏิบัติหน้าที่รับจดทะเบียนพาณิชย์ไปพลางก่อนสำหรับการกำหนดเลขทะเบียนพาณิชย์ให้ถือปฏิบัติตามแนวทางที่กำหนดไว้เดิมและมิให้นำประกาศนี้มาใช้บังคับจนกว่าจะมีประกาศกรมพัฒนาธุรกิจการค้าแจ้งให้ทราบถึงความพร้อมและวันเริ่มปฏิบัติหน้าที่ของสำนักงานทะเบียนพาณิชย์องค์การบริหารส่วนจังหวัดหรือสำนักงานทะเบียนพาณิชย์เมืองพัทยาแล้วแต่กรณี๖.การกำหนดลำดับของเลขทะเบียนพาณิชย์ (ส่วนที่หก) จำนวน ๔ หลัก หากสำนักงานทะเบียนพาณิชย์ใดคาดว่าในปีนั้นจะมีการจดทะเบียนพาณิชย์จำนวนเกินกว่าเลข๔ หลัก ให้แจ้งไปยังกรมพัฒนาธุรกิจการค้าทราบล่วงหน้าไม่น้อยกว่า ๑ เดือนเพื่อที่กรมพัฒนาธุรกิจการค้าจะได้ดำเนินการกำหนดเลขให้เพิ่มเติม๗.[๑] ประกาศฉบับนี้ให้ใช้บังคับ๗.๑การกำหนดเลขทะเบียนพาณิชย์ให้ใช้บังคับตั้งแต่วันที่ ๕ ตุลาคม ๒๕๔๖๗.๒การกำหนดเลขทะเบียนหนังสือบริคณห์สนธิและทะเบียนนิติบุคคลให้ใช้บังคับตั้งแต่วันที่๑ มกราคม ๒๕๔๗ เป็นต้นไปประกาศณ วันที่ ๒๖ กันยายน พ.ศ. ๒๕๔๖อรจิตสิงคาลวณิชอธิบดีกรมพัฒนาธุรกิจการค้า[เอกสารแนบท้าย]๑.บัญชีเลขจังหวัดแนบท้ายประกาศกรมพัฒนาธุรกิจการค้า เรื่องหลักเกณฑ์และวิธีการให้เลขทะเบียนหนังสือบริคณห์สนธิและเลขทะเบียนทะเบียนพาณิชย์ลงวันที่ 26 กันยายน 2546๒.บัญชีเลขเขตในกรุงเทพมหานครแนบท้ายประกาศกรมพัฒนาธุรกิจการค้าเรื่องหลักเกณฑ์และวิธีการกำหนดเลขทะเบียนพาณิชย์เลขทะเบียนหนังสือบริคณห์สนธิและเลขทะเบียนนิติบุคคล ลงวันที่ 26 กันยายน 2546(ดูข้อมูลจากภาพกฎหมาย)ฐิติพงษ์/พิมพ์๑๗พฤศจิกายน ๒๕๔๘[๑] ราชกิจจานุเบกาเล่ม ๑๒๐/ตอนพิเศษ ๑๓๑ ง/หน้า ๔๓/๑๔ พฤศจิกายน ๒๕๔๖